wickkiey/tamil-wikipedia-chunked huggingface dataset:
# மணித்துளி

**மணித்துளி** அல்லது **நிமிடம்** (*minute *) என்பது ஒரு நேரத்தின் கால இடைவெளி அளவு. மணித்துளி என்பது ஒரு மணி நேரத்தில் 60ல் ஒரு பங்கு. மணித்துளி = 1/60 மணி.  
மணித்துளி என்பது SI அல்லது அனைத்துலக முறை அலகுகளில் ஒன்றல்ல என்றாலும் SI இசைவு தரும் ஓர் அலகு.  
நில உருண்டை ஒரு மணித்துளியில் 15 பாகைத்துளிகள் சுழல்கின்றது. (பாகைத்துளி என்பது ஒரு பாகையின் அறுபதில் ஒரு பங்கு. ஒரு வட்டத்தில் 360 பாகைகள் உள்ளன).  
நேரத்தின் கூறுகளும், கோணங்களின் கூறுகளும் 60 இன் அடிப்படையில் இருப்பதற்குக் காரணம் பாபிலோனியர்களை பின்பற்றி இம்முறைகள் இன்றும் இருப்பதால்தான்.
# உலக அறிவுசார் சொத்து நிறுவனம்

**உலக அறிவுசார் சொத்து நிறுவனம்** ஐக்கிய நாடுகள் அவையில் உள்ள 16 சிறப்புக்கிளை நிலையில் உள்ள நிறுவனங்களுள் ஒரு நிறுவனம் ஆகும். இந்நிறுவனம் 1967 இல் உருவாக்கப்பட்டது. இதன் உறுப்பினராக 184 நாடுகள் உள்ளன. இதில் ஆக்கப்பூர்வமான சிந்தனைகளை ஊக்குவித்து படைப்புகளுக்கு ஏற்பு நல்குவதன் மூலமாக பொதுமக்களின் விருப்பங்களை நிறைவு செய்து பொருளடிப்படையான முன்னேற்றத்திற்கு வழி வகுப்பதற்காக இவ்வமைப்பானது ஏற்படுத்தப் பட்டது. உலகெங்கும் பரந்து கிடக்கும் அறிவுசார் சொத்துக்களை அனைவராலும் அணுகக் கூடிய முறையில் சமச்சீரான முறையில் உருவாக்கிட இவ்வமைப்பானது முனைப்புடன் செயல்பட்டுவருகிறது.
# உலக அறிவுசார் சொத்து நிறுவனம்

## இதனையும் பார்க்க

- உலக அறிவுசார் சொத்து நிறுவனத்தின் இணைய தளம்
- உலக அறிவள நிறுவனத்தை நோக்கி...
# சபாபதி (திரைப்படம்)

**சபாபதி** 1941 ஆம் ஆண்டு வெளிவந்த தமிழ்த் திரைப்படமாகும். ஏ. டி. கிருஷ்ணசாமி மற்றும் ஏ. வி. மெய்யப்பன் இயக்கத்தில் வெளிவந்த இத்திரைப்படத்தில் காளி என். ரத்னம், டி. ஆர். ராமச்சந்திரன் மற்றும் பலரும் நடித்திருந்தனர்.
# சபாபதி (திரைப்படம்)

## துணுக்குகள்

- பம்மல் சம்பந்த முதலியாரின் மேடை நாடகத்தின் திரைப்பட வெளியீடாகும் இத்திரைப்படம்.
# குமாஸ்தாவின் பெண்

**குமாஸ்தாவின் பெண்** (*Gumasthavin Penn*) என்பது 1941 ஆம் ஆண்டு பி. என். ராவ் இயக்கத்தில் வெளிவந்த இந்திய தமிழ் காதில் திரைப்படமாகும். இத்திரைப்படத்தில் தி. க. சண்முகம், தி. க. பகவதி மற்றும் பலரும் நடித்திருந்தனர்.  
இதே பெயரில் நாடகமாக முதலில் டி. கே. முத்துசாமி அவர்களின் எழுத்தில் வெளிவந்தது. இப்படத்தில் கதை நிருபமா தேவியின் பெங்காலி புதினமான *அன்ன பூர்ணிகா மந்திர்* என்னும் பெயரில் வெளிவந்த புதினத்தை அடிப்படையாகக் கொண்ட குமாஸ்தவின் மகள் நாடகத்தின் தழுவல் ஆகும். இந்த படம் 1941 மே 10 அன்று வெளியாகி வெற்றி பெற்றது.
# குமாஸ்தாவின் பெண்

## கதை

மணி என்ற பணக்காரரிடம் இராமசாமி என்பவர் வேலை பார்க்கிறார். இராமசாமிக்கு சீதா, சரசா என்ற இரு மகள்கள் உண்டு. சகோதரிகள். பொருளாதார நிலையால் இராமசாமியால் தன் மகள்களுக்கு திருமணம் செய்து வைக்க முடியாத நிலையில் உள்ளார். அதே கிராமத்தில் உள்ள மற்றொரு செல்வந்தரான இராமுவுக்கு சீதாவை திருமணம் செய்விக்க இராமுவின் தாய் ஆசைபடுகிறார். தனது சீர்திருத்தக் கொள்கைகளுக்கு திருமணம் இடையூறாக இருக்கும் என்பதால் அதை இராமு மறுக்கிறார். எனவே மனமுடைந்த ராமசாமி சீதாவை மிகவும் வயதான ஒருவருக்கு திருமணம் செய்து வைக்கிறார். சீதா விரைவில் விதவையாகிறார். இதற்கிடையில் மணி ஒரு நாள் சீதாவை பாலியல் பலாத்காரம் செய்ய முயற்சிக்கிறார். ஆனால் ராமு அவளைக் காப்பாற்றுகிறார். தன் நிலையை நினைத்து மனமுடைய்த சீதா தற்கொலை செய்து கொள்கிறாள். சீதாவின் மரணத்திற்கு தானே காரணம் என்று எண்ணுகிறார் ராமு. பின்னர் சரசாவைத் திருமணம் செய்ய முடிவு எடுக்கிறார். அங்கு வரதட்சணை தலை தூக்குகிறது பிறகு என்ன நடக்கிறது என்பதே கதை. இயக்குநர் பி. வி. ராவின் பெயரின் எதிர்மாறாக இருந்தது. இந்த படம் வணிக ரீதியாக வெற்றி பெற்றது. இப்போது "பெண்கள் இரண்டாவது அல்லது மூன்றாவது தாரமாக வயதான ஆண்களை திருமணம் செய்து வைக்கும் வழங்ங்க் இருந்த நிலையில், இப்படத்தின் வெளியீட்டுக்குப் பிறகு அதற்கு எதிராக இளைஞர்கள் குரல் கொடுக்கத் தொடங்கினர்.
# ஆரையம்

வட்டத்தின் ஒரு சுற்றின் மொத்தக் கோணத்தின் அளவு இந்த 2π ஆரையம் (ரேடியன்) (கிட்டத்தட்ட 6.28318531 ஆரையம்). ஆரையத்தின் ஆங்கிலச் சொல்லாகிய ரேடியன் என்னும் அலகை rad எனக் குறிப்பர். தமிழில் *ஆரையம்* அல்லது *ரேடி* எனக் குறிக்கப்படும். பாகைக் கணக்கில் ஓர் ஆரையம் என்பது <math> 57.29577951^\circ </math> ஆகும்.
# தானசூர கர்ணா

**தானசூர கர்ணா** 1940 ஆம் ஆண்டு வெளிவந்த தமிழ்த் திரைப்படமாகும். துவாரஹாநாத் இயக்கத்தில் வெளிவந்த இத்திரைப்படத்தில் டி. எஸ். சந்தானம், பி. ஆர். பந்துலு மற்றும் பலரும் நடித்திருந்தனர். எஸ். ஜி. கிருஷ்ணமூர்த்தி பிள்ளை கதை, வசனம், பாடல்கள் எழுதியிருந்தார்.
# தானசூர கர்ணா

## துணுக்குகள்

- இத்திரைப்படத்திற்கு ஏழு இசையமைப்பாளர்கள் இசையமைத்திருந்தது குறிப்பிடத்தக்கது.
# விக்ரம ஊர்வசி (ஊர்வசியின் காதல்)

**விக்ரம ஊர்வசி** அல்லது **ஊர்வசியின் காதல்** 10.10.1940 அன்று வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் சி. வி. வி. பந்துலு, காளி என். ரத்னம் மற்றும் பலரும் நடித்திருந்தனர். இப்படத்திற்கு ஜி. இராமநாதன் இசையமைக்க பி. சுந்தர பாகவதர் பாடல்-வசனத்தை எழுதியிருந்தார்.
# பூலோக ரம்பை (1940 திரைப்படம்)

**பூலோக ரம்பை** 1940 ஆம் ஆண்டு வெளிவந்த தமிழ்த் திரைப்படமாகும். பி. என். ராவின் இயக்கத்தில், எம். டி. விஸ்வநாதன், எம். சோமசுந்தரம் ஆகியோரின் தயாரிப்பில் வெளிவந்த இத்திரைப்படத்தில் தி. க. சண்முகம், டி. ஆர். மகாலிங்கம் மற்றும் பலரும் நடித்திருந்தனர்.
# பூலோக ரம்பை (1940 திரைப்படம்)

## திரைக்கதை

காம்போஜ் நாட்டு இளவரசன் *புவனேந்திரனும்* (தி. க. சண்முகம்), அவனது நண்பனும் மந்திரி மகனுமான *புத்திசிகாமணியும்* (டி. ஆர். மகாலிங்கம்) தேச யாத்திரை செய்யக் கிலம்புகிறார்கள். இருவரும் குலதெய்வமான காளி கோயிலுக்குச் சென்று வழிபடுகின்றனர். காளிதேவி இளவரசனுக்கு மந்திர வாளும், மந்திரிகுமாரன் வேண்டும் போது ஒரு வரமும் அளித்து ஆசீர்வதிக்கிறாள்.
# பூலோக ரம்பை (1940 திரைப்படம்)

## பாடல்கள்

பூலோக ரம்பை திரைப்படத்தில் 13 பாடல்கள் இடம்பெற்றிருந்தன. இவற்றை யானை வைத்தியநாதையர் இயற்றியிருந்தார்.
| பாடல் | பாடியவர்(கள்) | இராகம் | தாளம் |
| --- | --- | --- | --- |
| *இதானே சக்தி மாய லீலையே* | பி. ஜி. வெங்கடேசன் | இந்துத்தானி மெட்டு |  |
| *நாகபஞ்சமி திருநாள் இதுவே* | கே. எல். வி. வசந்தா | புன்னாகவராளி | மிசுரம் |
| *நீயே துணை செய்குவாய்* | டி. கே. சண்முகம், டி. ஆர். மகாலிங்கம் | சகானா | ஆதி |
| *தாயறியாச் சூலுண்டோ எங்கும்* | கே. எல். வி. வசந்தா | இந்துத்தானி மெட்டு |  |
| *எனதாருயிரே இனி* | கே. எல். வி. வசந்தா, டி. கே. சண்முகம் | இந்துத்தானி மெட்டு |  |
| *எங்கே என்று தேடுவேன்* | டி. ஆர். மகாலிங்கம் | இந்துத்தானி மோகனம் |  |
| *வாழ்வு தாழ்வு நிலையோ* | பி. ஜி. வெங்கடேசன் | கலிங்கடா |  |
| *ஜெய ஜகத் ஜனனீ கௌரீ* | கே. எல். வி. வசந்தா | ஆரபி |  |
| *ஜகபதியின் பாலா துயிலாய்* | கே. எல். வி. வசந்தா | இந்துத்தான் தும்ரி |  |
| *தகுமோ தகுமோ தாயே* | டி. ஆர். மகாலிங்கம் | கானடா |  |
| *ஆங்காரி திரிசூலி அன்பர்க்கு அனுகூலி* | பி. ஜி. குப்புசாமி | நாட்டுப்பாடல் மெட்டு |  |
| *ராணீ, நானும் நீயுமே கூடியே வாழ்ந்தால்* | என். எஸ். கிருஷ்ணன், டி. ஏ. மதுரம் | இந்துத்தானி குறிப்பு |  |
| *ஆசையேனோ ஆசையேனோ அந்த நாளே* | என். எஸ். கிருஷ்ணன், டி. ஏ. மதுரம் | இந்துத்தானி மெட்டு | } |
# அதிர்ஷ்டம் (திரைப்படம்)

**அதிர்ஷ்டம்** 1939 ஆம் ஆண்டு வெளிவந்த தமிழ்த் திரைப்படமாகும். ச. து. சு. யோகி இயக்கத்தில் வெளிவந்த இத்திரைப்படத்தில் வி. வி. சடகோபன், கொத்தமங்கலம் சுப்பு மற்றும் பலர் நடித்திருந்தனர்.  
- Adrishtam 1939, ராண்டார் கை, தி இந்து, ஆகஸ்ட் 1, 2008
# ஸ்ரீ ராமானுஜர் (திரைப்படம்)

**ஸ்ரீ ராமானுஜர்** 1938 ஆம் ஆண்டு வெளிவந்த தமிழ்த் திரைப்படமாகும். ஏ. நாராயணன் இயக்கத்திலும் மீனாட்சி நாராயணனின் ஒளிப்பதிவிலும் வெளிவந்த இத்திரைப்படத்தில் சங்கு சுப்பிரமணியம், ந. ராமரத்னம் போன்ற பத்திரைக்கையாளர்கள் மற்றும் எழுத்தாளர்கள் பலரும் நடித்து அவர்களின் கூட்டு முயற்சியால் வெளியானது ஆகும். இப்படத்துக்கு உரையாடலை வ. ராமசாமி எழுத, பாடல்களை பாரதிதாசன் எழுதினார்.  
படம் வெளிவந்த பிறகு கதைப்போக்கு உரையாடல் போன்றவை நன்றாக இருக்கின்றன ஆனால் இதில் நடிக்க தேர்ந்தெடுக்கப்பட்ட நடிகர்களின் நடிப்புப்பற்றி கல்கி போன்ற எழுத்தாளர்களால் மிக மோசமாக விமர்சிக்கப்பட்டது.  
"அதிர்ஷ்ட நட்சத்திரம்" படம் இப்படத்துடன் இணைக்கப்பட்டது.
# ஸ்ரீ ராமானுஜர் (திரைப்படம்)

## கதைச் சுருக்கம்

இராமானுசர் மைசூர் நாட்டுக்குச் செல்கிறார். அந்நாட்டு மன்னனான விட்டுணுவர்தனனைக் கொண்டு திருநாராயணபுரத்தில் ஒரு பெரிய விஷ்ணு கோயிலை கட்டுவிக்கிறார். திருநாராயணபுரத்தில் இருக்கும் தீண்டப்படாத மக்களை திருக்குலத்தார் என பெயர்கொடுத்து அவர்களை கோயில் நுழைவு செய்விக்கிறார்.
# ஸ்ரீ ராமானுஜர் (திரைப்படம்)

## நடிகர்கள்

- சங்கு சுப்பிரமணியம்
- ந. ராமரத்தினம்
- ஆர் சீனிவாச வரதன்
- ந. பிச்சமூர்த்தி
- வி. எஸ். கிரிஷ்ணமூர்த்தி
- ஆர். சுந்தர்ராஜன்
- நித்யானந்தம் அடிகள்
- எஸ். தியாகராஜ சிவம்
- எஸ். சீதாலட்சுமி
- ஆர். கமலாம்பாள்
- ஜி. ஏ. ஞானாம்பாள்
- டி. எஸ். கிருஷ்ணவேணி
- டி. கே. சகுந்தலா
# பக்த நாரதர்

**பக்த நாரதர்** (*Bhaktha Naradar*) 1942 ஆம் ஆண்டு வெளிவந்த ஒரு இந்திய, தமிழ்த் திரைப்படமாகும். எஸ். சௌந்தரராஜன் இயக்கத்தில் வெளிவந்த இத்திரைப்படத்தில் ரஞ்சன், கொத்தமங்கலம் சீனு மற்றும் பலர் நடித்திருந்தனர்.
# பக்த நாரதர்

## நடிக, நடிகையர்

;நடிகர்கள்
- ரஞ்சன் - நாரதர்
- கொத்தமங்கலம் சுப்பு - பிரம்மா
- டி. இ. கிருஷ்ணமாச்சாரி - நளினியின் குரு
- கொத்தமங்கலம் சீனு
- எல். நாராயணராவ்
- எம். வி. மணி
- முரளி  
;நடிகைகள்
- ருக்மணி - நளினி
- பேபி ஜெயா - இளம் நாரதர்
- எம். எஸ். விஜயாள் - சரசுவதி, கலாவதி
- டி. என். மீனாட்சி - மோகனா
- எஸ். ஆர். விஜயா
- எம். எஸ். சுந்தரி பாய்
- குமாரி
# என் மனைவி

**என் மனைவி** 1942 ஆம் ஆண்டு வெளிவந்த தமிழ்த் திரைப்படமாகும். சுந்தர் ராவ் நட்கர்ணி இயக்கத்தில் வெளிவந்த இத்திரைப்படத்தில் கே. சாரங்கபாணி, நாகர்கோவில் கே. மகாதேவன் மற்றும் பலரும் நடித்திருந்தனர்.
# என் மனைவி

## தயாரிப்பு விபரம்

1941 ஆம் ஆண்டு வெளியான சபாபதி திரைப்படம் வெற்றி பெற்றதால் ஏற்பட்ட உற்சாகத்தினால் அவிச்சி மெய்யப்பச் செட்டியார் அதே பாணியில் மற்றொரு படத்தைத் தயாரிக்க விரும்பினார். மராட்டிய திரையுலகில் இயக்குநராக விளங்கிய சுந்தர் ராவ் நட்கர்ணி அப்போது சாந்த சக்குபாய் திரைப்படம் மூலம் தமிழ்த் திரையுலகிலும் காலெடுத்து வைத்திருந்தார். அவரை ஏ. வி. எம். செட்டியார் தனது அடுத்த படத்துக்கு இயக்குநராக நியமித்தார். மராட்டிய மொழியிலான ஒரு சமூக நகைச்சுவைக் கதையை தேர்ந்தெடுத்தார்கள். இந்தத் திரைப்படத்தில் இன்னொரு புதிய அம்சத்தையும் புகுத்தினார்கள். அதுவரை புராணப் படங்களில் நாரதர் வேடத்தில் நடித்து வந்த நாகர்கோவில் மகாதேவனை ஒரு உல்லாச வாலிபன் பாத்திரத்தில் நடிக்க வைத்தார்கள்.
# என் மனைவி

## நடிகர்கள்

என் மனைவி பாட்டுப் புத்தகத்தில் இருந்து இந்தப் பட்டியல் தொகுக்கப்பட்டது.
**நடிகர்கள்**  
| நடிகர் | பாத்திரம் |  |
| --- | --- | --- |
| கே. சாரங்கபாணி | வேம்பு ஐயர் |  |
| நாகர்கோவில் கே. மகாதேவன் | தனபால் குப்தா |  |
| எஸ். ஆர். கிருஷ்ண ஐயங்கார் | கோபால் குப்தா |  |
| ஆர். நடேசையா (ரல்லபந்தி நடேசன்) | சமையல்கார சுப்பு |  |
| அப்புடு | அப்பாயி | } |
ஏனையோர்: என். எஸ். கண்ணன், கே. எஸ். ஜகதீசுவர ஐயர், கே. வி. சொர்ணப்பா, கணபதி பட், கே. வி. சண்முகம்.  
**நடிகைகள்**  
| நடிகை | பாத்திரம் |  |
| --- | --- | --- |
| எம். கே. மீனலோசனி | ரேவதி |  |
| கே. ஆர். செல்லம் | செல்லம் |  |
| வி. எம். பங்கஜம் | பேபி |  |
| ஆர். பத்மா | சுவாதி |  |
| டி. ஆர். சந்திரா | ரோகிணி |  |
| டி. என். சந்திரம்மா | தனம்மாள் |  |
| லெட்சுமிகாந்தம் | தாரிகா | } |
# என் மனைவி

## பாடல்கள்

பாடல்களை டி. கே. சுந்தர வாத்தியார் எழுதினார். சரஸ்வதி ஸ்டோர் வாத்தியக் குழுவினர் பின்னணி இசை வழங்கினார்கள். *சங்கடமான சமையலை விட்டு ..* என்ற பாடல் பிரபலமானது. இப்பாடலை ஆர். நடேசன் பாடினார். *என்னிலும் அவள் ..* என்ற பி. ஏ. பெரியநாயகி பாடிய பாடலுக்கு ஆர். பத்மா நடனம் ஆடினார்.
| எண் | பாடல் | பாடியோர் |  |
| --- | --- | --- | --- |
| 1 | *என்னிலும் அவள் உமக்கு ஏற்றவளோ சுவாமி* | பி. ஏ. பெரியநாயகி (இசைத்தட்டு) |  |
| 2 | *ரகுபதே கோசலை குமாரா* | எம். கே. மீனலோசனி, கே. மகாதேவன் |  |
| 3 | *அடி கோமளமே! ரேவதியே! கோபமென்னடியே* | எம். கே. மீனலோசனி, கே. மகாதேவன் |  |
| 4 | *மாமழைக் காலமும் போனது ஒரு மாசமானது* | டி. ஆர். சந்திரா |  |
| 5 | *பட்டணத்தைப் பார்க்கப் பார்க்க பசியெடுக்கவுமில்லை* | ஆர். பத்மா |  |
| 6 | *மாதரை நினையாதே நெஞ்சே* | கே. சாரங்கபாணி |  |
| 7 | *பசுவினில் பால கறந்திடுறாள்* | எம். கே. மீனலோசனி |  |
| 8 | *சங்கடமான சமையலை விட்டு* | ஆர். நடேசய்யா |  |
| 9 | *என தன்பான ரூப படமே* | எம். கே. மீனலோசனி |  |
| 10 | *ஆகா மெத்த அபூர்வ ஆக்டு* | எம். கே. மீனலோசனி |  |
| 11 | *எங்கே போனாலும் போங்காணும்* | எம். கே. மீனலோசனி |  |
| 12 | *ஜெகதீசா சிறீ பரமேசா* | எம். கே. மீனலோசனி, வி. எம். பங்கஜம் | } |
# கண்ணகி (1942 திரைப்படம்)

**கண்ணகி** 1942 ஆம் ஆண்டு வெளிவந்த தமிழ்க் காப்பியத் திரைப்படமாகும். இளங்கோவன் உரையாடல் எழுத, எம். சோமசுந்தரம், ஆர். எஸ். மணி ஆகியோரின் இயக்கத்தில் வெளிவந்த இத்திரைப்படத்தில் பி. யு. சின்னப்பா, ப. கண்ணாம்பா மற்றும் பலரும் நடித்திருந்தனர். இது ஐம்பெரும் காப்பியங்களில் ஒன்றான சிலப்பதிகாரத்தை அடிப்படையாகக் கொண்டு தயாரிக்கப்பட்டது என்றாலும் அக்காலகட்ட பார்வையாளர்களின் சமய நம்பிக்கையால் படத்தின் திரைக்கதையில் புராண இடைச்செருகல்கள் செய்யப்பட்டன.
# கண்ணகி (1942 திரைப்படம்)

## கதைச் சுருக்கம்

கைலாசத்தில் சிவன் (*எஸ். வி. சகஸ்ரநாமம்*) ஆனந்த தாண்டவமாடுகிறார். பார்வதி, சிவம் பெரிதா, சக்தி பெரிதா என்ற கேள்வியை எழுப்புகிறாள். சிவன் இரண்டும் பெரிது என்கிறார். சக்தி தான் பெரிதென்று பார்வதி வாதாடுகிறாள். அவளை மதுரையில் பூசை செய்யப்படாத துர்க்கை கோவிலில் உள்ள சிலையில் வசிக்க சிவன் சாபமிடுகிறார். டி. ஏ. ஜெயலட்சுமி, கே. ஆர். ஜெயலட்சுமி ஆகியோர் நடனமாடியிருந்தனர். டி. ஆர். ரகுநாத் நடனக் காட்சியை அமைத்திருந்தார். டி. ஆர். ரகுநாத் மாதவியாக நடித்த எம். எஸ். சரோஜாவைக் காதலித்து திருமணம் புரிந்து கொண்டார்.  
"வளர்கோட்டு இளம் பிறையும்" என்ற பாடலில் *மாசிலா ஆன் கன்று வயது வந்து பசுவாகி ..* என ஒரு வரி உள்ளது. **ஆன்** என்பது பசு. ஆன் கன்று என்றால் பசுங்கன்று. சில பாட்டுப் புத்தகங்களில் ஆன் என்பதற்குப் பதிலாக 
ஆண்
 என்று அச்சிட்டுள்ளார்கள். அச்சில் உள்ள பொருட்குற்றத்தை எடுத்துக்காட்டவே இந்த விளக்கம்.  
| பாடல் | பாடியவர் | இராகம் |  |
| --- | --- | --- | --- |
| பூதலம் புகழ் ஜோதி நிலவும் | யூ. ஆர். ஜீவரத்தினம் | பூபாளம், பிலஹரி |  |
| வளர்கோட்டு இளம் பிறையும் | டி. வி. நமசிவாயம் | விருத்தம் - ராகமாலிகை |  |
| சந்த்ரோதயம் இதிலே காணுவதும் | பி. யு. சின்னப்பா | சங்கராபரணம் |  |
| பரமேசுவரனே தேவா | கண்ணகி பூசை | மாண்டு |  |
| தேவி மனோகரியான ஸ்ரீமதி | பி. யு. சின்னப்பா | மாண்டு |  |
| அன்பில் விளைந்த அமுதமே | பி. யு. சின்னப்பா | நவரச கன்னடம் |  |
| மாலாகினாள் சுவாமி மங்கையும் உன் மேலே | டி. வி. ரத்தினம் | காம்போதி |  |
| அதிரூபமான பெண் உனக்கேற்பவே நடப்பாள் | தோழிகள் | பைரவி |  |
| இவர் தானா இவர் தானா | டி. வி. ரத்தினம் | கமாஸ் |  |
| ஓதும் காலம் கடந்த வல் விதியை | யூ. ஆர். ஜீவரத்தினம் | இந்துஸ்தானி பைரவி |  |
| வந்தனள் ஒரு சுந்தரி | பி. யு. சின்னப்பா | தேசிகச் சிந்து |  |
| விதியதாம் மாறாததாம் மகளே | யூ. ஆர். ஜீவரத்தினம் | மிஸ்ர சாரங் |  |
| தேவமகள் இவள் யார் | பி. யு. சின்னப்பா | பஹாடி |  |
| மலர் மாரனோ தேவ மாயனோ | டி. வி. ரத்தினம் | செஞ்சுருட்டி |  |
| மானமெல்லாம் போனபின்னே | பி. யு. சின்னப்பா | மிஸ்ர சாமா |  |
| ஆரண்யலாவண்யமே அருமையே | பி. கண்ணாம்பா | யமன் கல்யாண் |  |
| பத்தினியே உன்போல் இத்தரை மீதினில் | பி. யு. சின்னப்பா | சஹானா |  |
| மாநில மீது ஜீவர்கள் வாழும் | யூ. ஆர். ஜீவரத்தினம் | பெஹாக் |  |
| நண்டு சிப்பி வேய் கதலி | பி. யூ. சின்னப்பா | செஞ்சுருட்டி |  |
| தயாபரி சகாயம் நீ செய்யாவிடில் | பி. கண்ணாம்பா | இந்துஸ்தானி பைரவி |  |
| கண்ணா கமலக் கண்ணா | - | - | } |
# கண்ணகி (1942 திரைப்படம்)

## வெளியீடு

இந்தப் படம் 110 நகரங்களில் ஓடியது, ஒரு கோடிக்கும் அதிகமானோர் படத்தைப் பார்த்தனர். சிலப்பதிகார மூலத்தில் தேவையானதை மட்டும் எடுத்துக் கொண்டு புராணக் கற்பனைகளை இடைச்செருகல்களைச் செய்தது தமிழ்ப் பலவர்களையும், அறிஞர்களையும் கோபம் கொள்ளச் செய்தது. கா. ந. அண்ணாதுரை "திராவிட நாடு" இதழில் கண்ணகி படத்தில் கற்பனை என்ற பெயரில் பகுத்தறிவுக்குப் புறம்பாக காட்சியாக்கியது குறித்து *இஞ்சிபத்தனே மேல்* என்ற தலைப்பில் படத்துக்கு கடும் விமர்சனம் எழுதினார். இந்தப் படம் "கண்ணம்பாவின் அற்புதமான நடிப்புக்காகவும், திரைப்படத்தில் உரையாடல் எவ்வாறு இருக்க வேண்டும் என்பதற்கான ஒரு சிறந்த எடுத்துக்காட்டுக்காகவும், சின்னப்பாவின் ஈர்க்கக்கூடிய நடிப்புக்காகவும், சரோஜாவின் நடனக் காட்சிகள் மற்றும் மெல்லிசைக்காகவும் நினைவுகூரப்படுகிறது." என்று ராண்டர் கை எழுதினார்.
# மனோன்மணி (திரைப்படம்)

*இது மனோன்மணி திரைப்படத்தைப் பற்றிய கட்டுரை. மனோன்மணி எழுத்தாளர் குறித்து படிக்க மனோன்மணி (எழுத்தாளர்)*  
**மனோன்மணி** (*Manonmani*) 1942 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் பி. யு. சின்னப்பா, டி. ஆர். ராஜகுமாரி மற்றும் பலரும் நடித்திருந்தனர். பாபநாசம் ராஜகோபாலய்யர், எஸ். வேல்சாமி கவி ஆகியோரின் பாடல்களுக்கு கல்யாணம், கே. வி. மகாதேவன் ஆகியோர் இசையமைத்திருந்தனர். கே. வி. மகாதேவன் இசையமைத்த முதல் தமிழ்த் திரைப்படம் இதுவாகும்.
# மனோன்மணி (திரைப்படம்)

## திரைக்கதை

தத்துவப் பேராசிரியரும் புலவரும் திருவிதாங்கூர் அரசு அதிகாரியுமான ராவ்பகதூர் பெ. சுந்தரம் பிள்ளை (1855-1897) 1892 இல் எழுதிய மனோன்மணீயம் என்ற நூலைத் தழுவி இப்படத்துக்கான கதை எழுதப்பட்டது.  
போர் மூண்டது. முதல் நாள் போரில் பாண்டியனின் படை தோல்வியடைகிறது. பாண்டியனின் சேனாதிபதி நடராஜனால் (*டி. ஆர். மகாலிங்கம்*) பாண்டிய மன்னன் சீவகன் காப்பாற்றப்படுகிறான். மனோன்மணியை சுரங்க வழியில் கொண்டுபோவதென சுந்தரமுனிவர் கூறிய யோசனையை குடிலன் மாற்றி அப்பொழுதே திருமணம் செய்தனுப்ப முடிவு செய்து மாப்பிள்ளையாகத் தனது மகன் பலதேவனை நிச்சயிக்க, ஏற்பாடுகள் நடக்கிறது.  
சுரங்கவழியைக் கண்டுவரச்சென்ற குடிலன், தூரத்தில் சேரனைக்கண்டு, அருகிற்சென்று, பாண்டியனைப் பிடித்துக் கொடுப்பதாகவும், இந்நாட்டைத்தனக்கு முடிசூட்டும்படியும் வேண்ட, சேரன் வெற்றியை வஞ்சக வழியில் பெறமனமில்லாமல், குடிலனை விலங்கிட்டு அச்சுரங்க வழியாகவே பாண்டியன் அரண்மனைக்கு அழைத்து வருகிறான். மணக்கோலத்திலிருக்கும் மனோன்மணி, தன் உயிர்ச் சிநேகிதி வாணியுடன் (*ஏ. சகுந்தலா*) கண்கலங்கி பலதேவனுக்கு மாலையிடும் நேரம், சேரன் அங்கு வருகிறான். மனோன்மணி அவனே தனது கனவில் தோன்றிய காதலனெனக் கண்டு மாலையிடுகிறாள்.
# மனோன்மணி (திரைப்படம்)

## நடிகர்கள்

**நடிகர்கள்**  
| நடிகர் | பாத்திரம் |  |
| --- | --- | --- |
| பி. யூ. சின்னப்பா | புருசோத்தமன் |  |
| செருகளத்தூர் சாமா | சுந்தரமுனிவர் |  |
| டி. எஸ். பாலையா | பலதேவன் |  |
| ஆர். பாலசுப்பிரமணியம் | குடிலன் |  |
| டி. ஆர். மகாலிங்கம் | நடராஜன் |  |
| கே. கே. பெருமாள் | சீவகன் |  |
| என். எஸ். கிருஷ்ணன் | மணி |  |
| காளி என். ரத்தினம் | சுப்பன் |  |
| எல். நாராயணராவ் | சகடர் |  |
| பி. ஜி. வெங்கடேசன் | உழவன் 1 |  |
| பபூன் சண்முகம் | உழவன் 2 |  |
| எஸ். எஸ். கொக்கோ | வசந்தன் |  |
| டி. ஆர். பி. ராவ் | கந்தன் |  |
| சாண்டோ நடேசம்பிள்ளை | அருள்வரதன் |  |
| எம். ஈ. மாதவன் | மலையாளி | } |  
**நடிகையர்**  
| நடிகை | பாத்திரம் |  |
| --- | --- | --- |
| டி. ஆர். ராஜகுமாரி | மனோன்மணி |  |
| ஏ. சகுந்தலா | வாணி |  |
| டி. ஏ. மதுரம் | செல்லம்மா |  |
| சி. டி. ராஜகாந்தம் | கோமதி |  |
| பி. ஆர். மங்களம் | காந்திமதி |  |
| ஜே. எம். ஜி. சாரதா | செவிலி |  |
| ஜி. சரசுவதி | சண்பகம் | } |
# மனோன்மணி (திரைப்படம்)

## தயாரிப்பு

**தயாரிப்பில் ஈடுபட்டோர்**  
| பெயர் | பணி |  |
| --- | --- | --- |
| டி. ஆர். சுந்தரம் | இயக்குநர் |  |
| எஸ். வேல்சாமி கவி | உதவி இயக்குநர் |  |
| ராவ்பகதூர் பி. சுந்தரம் பிள்ளை | மூலக்கதை |  |
| டி. வி. சாரி | வசனம் |  |
| பாபநாசம் ராஜகோபாலையர்,
எஸ். வேல்சாமி கவி | பாடல்கள் |  |
| இசை | கல்யாணம், கே. வி. மகாதேவன் |  |
| பின்னணி இசை | கல்யாணம் குழுவினர் | } |
# மனோன்மணி (திரைப்படம்)

## பாடல்கள்

பாபநாசம் ராஜகோபால் ஐயர், வேல்சாமி கவி ஆகியோர் எழுதிய பாடல்களுக்கு டி. ஏ. கல்யாணம், கே. வி. மகாதேவன் ஆகியோர் இசையமைத்தனர்.  
**Caption text**  
| இல. | பாடல் | பாடியோர் | இராகம்-தாளம் |  |
| --- | --- | --- | --- | --- |
| 1. | *தேவி திவ்ய சஞ்சீவி* | டி. ஆர். ராஜகுமாரி | - |  |
| 2. | *காட்சியே நல்ல காட்சியே* | டி. ஆர். ராஜகுமாரி, ஏ. சகுந்தலா | - |  |
| 3. | *என் நெஞ்சமெனும் நஞ்சமலர் செஞ்சுடரே வா* | ஏ. சகுந்தலா, டி. ஆர். மகாலிங்கம் | - |  |
| 4. | *என்னாசைக்கினிய இந்திரன் இவர்தானோ* | காளி என். ரத்தினம் | நாட்டியபதம், சங்கராபரணம் |  |
| 5. | *யாருக்கு வேண்டுவதிங்கே - வீரம்* | பி. யு. சின்னப்பா | - |  |
| 6. | *பாவையே மாரனும் பார்வதிநாதன்* | டி. ஆர். ராஜகுமாரி, ஏ. சகுந்தலா | - |  |
| 7. | *காதல் காதலென நீயேன் சதா கதறுகிறாய்* | டி. ஆர். ராஜகுமாரி | - |  |
| 8. | *கண்டேன் கண்டேன் என் காதல் கனியைக் கண்டேன்* | பி. யு. சின்னப்பா, டி. ஆர். ராஜகுமாரி | - |  |
| 9. | *கண்டது முதல் ஞிங்களே கண்டது* | சி. டி. ராஜகாந்தம் | மலையாளம், தெலுங்கு, இந்தி தமிழ் மொழிகளில் |  |
| 10. | *மோகன மாமதனா - என் ஆசையின் ரூபமெல்லாம் இவனோ* | பி. யு. சின்னப்பா, டி. ஆர். ராஜகுமாரி | புன்னகவராளி |  |
| 11. | *ஊராரின் காசினாலே ஜோராகினோம்* | சி. டி. ராஜகாந்தம், காளி என். ரத்தினம் | - |  |
| 12. | *ஆனந்தம் ஆனந்தமே - பரமானந்தம்* | டி. ஆர். ராஜகுமாரி | நடனப் பாடல் |  |
| 13. | *உந்தனுக்கோர் இணையானவர் உலகிலில்லை* | பி. யு. சின்னப்பா, டி. ஆர். ராஜகுமாரி | - |  |
| 14. | *என் வேந்தா இது கேட்பாய்* | செருகளத்தூர் சாமா | - |  |
| 15. | *ஊன்னு ஒரு வார்த்தை சொல்லம்மா* | என். எஸ். கிருஷ்ணன், டி. ஏ. மதுரம் | - |  |
| 16. | *வஞ்ச உலக வாழ்வினைக் கண்டால்* | மாசிலாமணி | தெருப்பாடகி |  |
| 17. | *வானமுதே மான் விழியே* | பி. யு. சின்னப்பா | - |  |
| 18. | *பாவி மவே சீமையிலே ஆளை முழுங்கும் பஞ்சமடா* | பபூன் சண்முகம், பி. ஜி. வெங்கடேசன் | குடியானவர் பாடல் |  |
| 19. | *விற்கொடி பறக்கும் எங்கள் வேந்த சேர ராஜனே* | குழுவினர் | - |  |
| 20. | *மன்னன் இவன் யாரோ* | டி. ஆர். ராஜகுமாரி | - |  |
| 21. | *எற்றிப்பகை ஓட்டுவோம்* | பாண்டியன் சிப்பாய் குழுவினர் | - |  |
| 22. | *கூடிக் கொண்டாடுவோம் கொண்டாடுவோம்* | கே. கே. கிருஷ்ணவேணி | - |  |
| 23. | *மன்னா நீ பதராதே* | செருகளத்தூர் சாமா | கரகரப்பிரியா |  |
| 24. | *மோகனங்க வதனி - உனையே காணும் பாக்யம் வருமோ* | பி. யு. சின்னப்பா | கானடா |  |
| 25. | *ஆதியிலோர் யானையதே* | டி. ஆர். ராஜகுமாரி | - |  |
| 26. | *அன்பேநிறை சல்லாபம் உன்னாலடைந்த லாபம்* | என். எஸ். கிருஷ்ணன், டி. ஏ. மதுரம் | - | } |
# மனோன்மணி (திரைப்படம்)

## வரவேற்பு

மனோன்மணி திரைப்படம் ரூ.200,000 செலவில் தயாரிக்கப்பட்டது. அக்காலத்தில் இது மிகப்பெரிய தொகையாகும். இத்திரைப்படத்துக்கான கதாநாயகன், கதாநாயகியைப் பரிந்துரைக்குமாறு தயாரிப்பாளர் டி. ஆர். சுந்தரம் பொதுமக்களிடம் பத்திரிகை விளம்பரங்கள் மூலம் கோரிக்கை விடுத்தார். பெரும்பான்மை மக்களின் விருப்புக்கமைய பி. யு. சின்னப்பாவும், டி. ஆர். ராஜகுமாரியும் முக்கிய பாத்திரங்களுக்குத் தேர்ந்தெடுக்கப்பட்டனர். திரைப்படமும் வசூலில் பெரு வெற்றி பெற்றது. பி. யு. சின்னப்பாவின் மனைவி ஏ. சகுந்தலா கதாநாயகியின் தோழியாக நடித்தார்.
# சதி சுகன்யா

**சதி சுகன்யா** (*Sathi Sukanya*) 1942 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் ஹொன்னப்ப பாகவதர், டி. ஆர். மகாலிங்கம், டி. ஆர். ராஜகுமாரி மற்றும் பலரும் நடித்திருந்தனர்.
# சதி சுகன்யா

## கதைச் சுருக்கம்

பிரபாசத் தீர்த்தத்தினருகில் சயவன முனிவர் (*கே. டி. சந்தானம்*) பல ஆண்டுகளாகத் தவம் செய்துகொண்டிருந்தபடியால் புற்று அவரை மூடிக் கொள்ளுகிறது. சயவனர் இல்லறத்தைக் கடைப்பிடிக்காமல் மோட்சத்தை அடைய முடியாததால், இல்லறத்தை மேற்கொள்ளச் செய்யவேண்டுமென விட்டுணு (*எஸ். என். என். ராஜு*) நாரதரைத் (*டி. ஆர். மகாலிங்கம்*) தூண்டுகிறார்.  
| எண். | பாடல் | பாடகர்/கள் | இராகம் | தாளம் |  |
| --- | --- | --- | --- | --- | --- |
| 1 | *மாதவனே மாமாயா* | குழுவினர் | நவரச கன்னடம் | ஆதி |  |
| 2 | *மனமோகன ராதே மாமோகம்* | குழுவினர் | செஞ்சுருட்டி | ஆதி |  |
| 3 | *நாராயணா நரபோஷ்ணா நம்பினேன் பதமலரினை* | டி. ஆர். மகாலிங்கம் | ரவிச்சந்திரிக்கா | ஆதி |  |
| 4 | *பாரும் பாரும் என் பாங்கிகாள்* | டி. ஆர். ராஜகுமாரி, குழுவினர் | இந்துத்தானி காப்பி | ஏகம் |  |
| 5 | *நாகமரம் ஓரத்திலே நரிமுகத்தை கண்டோம்* | காளி என். ரத்தினம், வி. எம். ஏழுமலை | - | - |  |
| 6 | *மாடப்புறாவே வர்ணக்கிளியாளே* | காளி என். ரத்தினம், வி. எம். ஏழுமலை | - | - |  |
| 7 | *ஜோதி ரூபா துணைபுரிவாய் நீ* | டி. ஆர். ராஜகுமாரி | யமுனா கல்யாணி | ஆதி |  |
| 8 | *பாக்யசாலி நானே ஆ... பாரினில்* | டி. ஆர். ராஜகுமாரி | இந்துத்தானி பியாக் | ஆதி |  |
| 9 | *ஆட்ட மாடிக் கட்டச் சொன்னால்* | காளி என். ரத்தினம், சி. டி. ராஜகாந்தம் | - | - |  |
| 10 | *கணனே நானே உனையே சதா* | எம். எம். ராதாபாய் | இந்துத்தானி | ஆதி |  |
| 11 | *தேவகி தனய கிருஷ்ண தீன தயாளா* | டி. ஆர். மகாலிங்கம் | மாண்டு | ஆதி |  |
| 12 | *பிலுக்காதே வாடி விதையல் எடுப்போம்* | காளி என். ரத்தினம், சி. டி. ராஜகாந்தம் | - | - |  |
| 13 | *மா தயைபுரி எந்தன் மாதாவும்* | டி. ஆர். ராஜகுமாரி | லலிதா | ஆதி |  |
| 14 | *ப்ரேமரூபமே லோகமே* | டி. ஆர். ராஜகுமாரி, ஒன்னப்ப பாகவதர் | இந்துத்தானி | ஆதி |  |
| 15 | *ஜெகமிதே மிக சுகம்* | டி. ஆர். ராஜகுமாரி, ஒன்னப்ப பாகவதர் | இந்துத்தானி | ஆதி |  |
| 16 | *சதா ஆன்ந்த பானமே* | டி. ஆர். மகாலிங்கம் | சிந்துராமக்ரியா | ஆதி |  |
| 17 | *மாநில வாழ்க்கையின் யோகம் மேலாம்* | ஒன்னப்ப பாகவதர் | அமீர் கல்யாணி | ஆதி |  |
| 18 | *ஹரே முராரி ஹரே முராரி* | டி. ஆர். மகாலிங்கம் | மாண்டு | ஆதி |  |
| 19 | *அன்றொரு மாதுடன் ஆடவன் சேர்ந்திட* | டி. ஆர். மகாலிங்கம் | ராகமாலிகை | ஆதி |  |
| 20 | *மதனிகா மதனிகா அடி என* | டி. ஆர். ராஜகுமாரி | மோகனம் | ஆதி |  |
| 21 | *பங்கஜாசனா வா வா வா வா* | ஒன்னப்ப பாகவதர் | இந்துத்தானி பைரவி | ஆதி |  |
| 22 | *முன்னமோர் இந்திரனும் முனிவர்களோர் எழுவரையும்* | ஒன்னப்ப பாகவதர் | விருத்தம் | - |  |
| 23 | *ஆனந்த சுபகாலமே ஆ இனி நமக்காகுமே* | டி. ஆர். ராஜகுமாரி, ஒன்னப்ப பாகவதர் | பியாக் | ஏகம் | } |
# சிவலிங்க சாட்சி

**சிவலிங்க சாட்சி** 1942 ஆம் ஆண்டு வெளிவந்த தமிழ்த் திரைப்படமாகும். எஸ். நொடானி இயக்கத்தில் வெளிவந்த இத்திரைப்படத்தில் என். கணேச பாகவதர், காளி என். ரத்னம் மற்றும் பலரும் நடித்திருந்தனர்.
# சிவலிங்க சாட்சி

## நடிப்பு

- என். கணேச பாகவதர்
- காளி என். ரத்னம்
- டி. எஸ். துரைராஜ்
- சி. டி. ராஜகாந்தம்
- பி. ஏ. பெரியநாயகி
- எம். எம். ராதாபாய்
- டி. என். மீனாட்சி
# மங்கம்மா சபதம் (1943 திரைப்படம்)

**மங்கம்மா சபதம்** 1943 ஆம் ஆண்டு வெளிவந்த தமிழ்த் திரைப்படமாகும். ஆசார்யாவின் இயக்கத்தில் வெளிவந்த இத்திரைப்படத்தில் ரஞ்சன், வசுந்தரா தேவி, என். எஸ். கிருஷ்ணன் மற்றும் பலரும் நடித்தனர். ரஞ்சன் தந்தை, மகன் என இரு வேடங்களில் இத்திரைப்படத்தில் நடித்துள்ளார். பாபநாசம் சிவன், கொத்தமங்கலம் சுப்பு ஆகியோரின் பாடல்களுக்கு எம். டி. பார்த்தசாரதி, எஸ். ராஜேஷ்வரராவ் ஆகியோர் இசையமைத்தனர்.
# மங்கம்மா சபதம் (1943 திரைப்படம்)

## திரைக்கதை

கலிங்க நாட்டில் வெங்கடாசலம் (*பி. ஏ. சுப்பையா பிள்ளை*) என்பவருக்கு பிறந்தவள் மங்கம்மா (*வசுந்தரா தேவி*). நல்ல அழகி. ஒரு நாள் மாடப்புறா ஒன்றைத் துரத்திக் கொண்டு அரண்மனைத் தோட்டத்திற்குள் நுழைகிறாள் மங்கம்மா. அங்கு இளவரசன் சுகுணன் (*ரஞ்சன்*) அவளை அணுகிப் பலாத்காரம் செய்ய முயலுகிறான். மங்கம்மா அவனிடம் இருந்து தப்பித்து வெளியேறுகிறாள். மங்கம்மாவின் மீது மோகம் கொண்ட சுகுணன் அடப்பங்காரனின் (*பி. அப்பணய்யங்கார்*) உதவியுடன், மங்கம்மாவின் இருப்பிடத்தை அறிந்து, அங்கு சென்று அவளிடம் ஒழுங்கற்ற முறையில் நடந்து கொள்கிறான். புத்திசாலியான மங்கம்மா அவனைக் கீழே தள்ளி விடுகிறாள். கடைசியில் அவர்கள் இருவரும் ஒருவருக்கொருவர் சபதம் போட்டுக் கொள்கிறார்கள்.  
மங்கம்மாவைக் கல்யாணம் செய்து, அவளைச் சிறையில் அடைத்து, அவளின் கருவத்தை ஒடுக்குவதாக சுகுணன் சபதம் செய்கிறான். அப்படியே அவனைக் கல்யாணம் செய்து கொண்டு, வாழாவெட்டியானால், அவனை அறியாமல், அவனுக்கே ஒரு பிள்ளையைப் பெற்று அப்பிள்ளையைக் கொண்டே இளவரசனுக்கு சவுக்கடி கொடுப்பதாகப் பதிலுக்கு மங்கம்மா சபதம் செய்கிறாள்.  
அரசன் (*பி. என். சேசகிரி பாகவதர்*) வெங்கடாசலம் வீட்டுக்கு மந்திரியை (*பி. வி. ராவ்*) அனுப்பி மங்கம்மாவை சுகுணனுக்குத் திருமணம் செய்து கொடுக்கும் படி கேட்கிறான். திருமணமும் நடக்கிறது. திருமணம் முடிந்தவுடன் மங்கம்மா சிறையில் அடைக்கப்படுகிறாள். சிறையில் தன்னைப் பார்க்க வந்த தந்தையிடம் சிறைக்கும், தந்தையின் வீட்டுக்கும் ஒரு சுரங்கம் அமைக்கும் படி கேட்கிறாள். அதன் படி, சுரங்கம் ஒன்று கட்டப்படுகிறது. தந்தையின் உதவியால், கழைக்கூத்தாடி ஒருவனிடம் (*கொளத்து மணி*) ஆடல், பாடல்களைக் கற்றுக் கொள்கிறாள். மங்கம்மா கழைக்கூத்தாடிச்சி வேடம் கொண்டு சுகுணன் முன் நடனமாடுகிறாள். சுகுணன், அவளிடம் மனதைப் பறி கொடுத்து, அன்றைய இரவை அவளுடன் கழிக்கிறாள்.  
மங்கம்மாவுக்கு ஒரு பிள்ளை பிறக்கிறான். அவனுக்கு வயது வரும் வரை அவள் காத்திருக்கிறாள். மகனும் (*ரஞ்சன்*) தந்தையைப் பழி வாங்க சந்தர்ப்பத்தை எதிர்பார்த்துக் காத்திருக்கிறான். அவன் சுகுணனை வஞ்சித்து, அவனை ஒரு சாக்கில் போட்டுக் கட்டி, சபையறியத் தாயின் சபதத்தை நிறைவேற்றுகிறான்.
# மங்கம்மா சபதம் (1943 திரைப்படம்)

## நடிகர்கள்

| நடிகர் | பாத்திரம் |  |
| --- | --- | --- |
| வசுந்தரா தேவி | மங்கம்மா |  |
| ரஞ்சன் | சுகுணன், ஜெயபாலன் |  |
| பி. ஏ. சுப்பையா பிள்ளை | வெங்கடாசலம் |  |
| பி. என். சேசகிரி பாகவதர் | அரசன் |  |
| பி. வி. ராவ் | மந்திரி |  |
| பி. அப்பண்ணய்யங்கார் | அடப்பக்காரன் |  |
| புலியூர் துரைசாமி | தலையாரி |  |
| எம். ராமமூர்த்தி | சுமதி |  |
| ஏ. எஸ். லீலாவதி | ரதி |  |
| கொளத்து மணி | கழைக்கூத்தாடி |  |
| ராமசாமி | சாரங்கி |  |
| என். எஸ். கிருஷ்ணன் | சாத்தான் |  |
| டி. ஏ. மதுரம் | யமுனா | } |
# மங்கம்மா சபதம் (1943 திரைப்படம்)

## பாடல்கள்

மங்கம்மா சபதம் திரைப்படத்தில் இடம்பெற்றிருந்த பாடல்கள்:
- *புத்தியுள்ள மனிதரென்றால் புகழுடன் வாழ்வார்..* (மங்கம்மா, மாண்டு, திச்ரம்)
- *அஞ்சாதே நீ வா..* (மங்கம்மா, அம்சத்வனி, ஆதி)
- *வண்ணப்புறாவே நீயார்..* (சுகுணன், சிந்துபைரவி, ஆதி)
- *ஆனந்தமீதே பரமானந்தமீதே..* (மங்கம்மா, இந்துத்தானி, திச்ரம்)
- *சிறிதும் கவலைப்படாதே* (மங்கம்மா, கரகரப்பிரியா, ஆதி)
- *பெண்புத்தியாலே வீண் கனவு கண்டேனே* (மங்கம்மா, காதநாமக்கிரியா, ஆதி)
- *உடல்நலமே பெறலாம் சதாஇதாலே* (யமுனா, இந்துத்தானி, ஏகம்)
- *ஜெயமே ஜெயமே ஜெயமே தந்தையே* (மங்கம்மா, பிலகரி, ரூபகம்)
- *ஐயய்யய்யே சொல்ல வெட்கம் ஆகுதே..* (மங்கம்மா)
- *பொண்ணிருக்கு பொண்ணிருக்கு பூலோக ரம்பை போலே* (சாத்தான், துர்கா, ஏகம்)
- *உம்மேலேதான் ஆசை ஐயேவே ஆனேன்* (யமுனா, பீலு, ஏகம்)
- *பாரில் நல்வழி காட்டி* (மங்கம்மா, தோடி, ஆதி)
- *காவாலிப் பயலே சும்மா கிடடா* (சாத்தான்-சாரங்கி, இந்துத்தானி, ஏகம்)
- *புன்னகைதவழ் வதன் பூர்ணிம சந்திரனே* (மங்கம்மா, யதுகுலகாம்போதி, ஜம்பை)
- ''ஆனந்தம் ஆனந்தம் ஆனந்தம் (மங்கம்மா-சுகுணன், நாகஸ்வராவளி, ஆதி)
# அருந்ததி (1943 திரைப்படம்)

**அருந்ததி** 1943 ஆம் ஆண்டு வெளிவந்த தமிழ்த் திரைப்படமாகும். எம். எல். டாண்டனின் இயக்கத்தில் வெளிவந்த இத்திரைப்படத்தில் ஹொன்னப்பா பாகவதர், என். எஸ். கிருஷ்ணன் மற்றும் பலரும் நடித்திருந்தனர்.
# அருந்ததி (1943 திரைப்படம்)

## கதைச் சுருக்கம்

அருந்ததி முந்தைய பிறப்பில் சண்டிகை (*எம். எம். ராதாபாய்*) என்ற பெயருடன் வசிட்டரின் (*செருகளத்தூர் சாமா*) மனைவியாக இருந்து வரும் நாளில், ஒருநாள் வழக்கம்போல் அட்சதை செய்வதை மறந்து சமையல் வேலையில் முனைந்திருந்தாள். வசிட்டர் அட்சதை கேட்டதும் துடித்து அவசரமாக அங்கு தங்கியிருந்த அசுத்த நீரில் அட்சதை தயாரிக்கிறாள். இதையறிந்த வசிட்டர் சண்டிகையை வெறுத்து வெளிக்கிளம்ப, கணவரைப் பிரிந்த வருத்தத்தில் சண்டிகை தற்கொலை செய்து கொள்ள முயன்றாள். அப்போது சிவன் தோன்றி, சண்டிகையை சக்கிலிய குலத்தில் பிறந்து வந்து மீண்டும் வசிட்டரை மணந்து கொள்ளும்படி வரம் கொடுக்கிறார்.  
| பாடல் | பாத்திரம் | பாடியவர்கள் | இராகம் - தாளம் |  |
| --- | --- | --- | --- | --- |
| *சந்ததமும் உனைப் பணிவேன்* | வசிட்டர் | செருகளத்தூர் சாமா | ஜெயமனோகரி - ஆதி |  |
| *உன் முடிமேல் சேற்றில் வந்த* | அருந்ததி | யு. ஆர். ஜீவரத்னம் | இந்துத்தானி |  |
| *கோபுரத்துமேலே கொத்தமல்லி போலே* | வாசுகி | பி. எஸ். சிவபாக்கியம் | - |  |
| *வயிறு பசித்து தின்னாலன்றோ* | அருந்ததி | யு. ஆர். ஜீவரத்தினம் | தெம்மாங்கு |  |
| *மாய்கையினால் நீ உனையே மறந்தே* | நாரதர் | எஸ். டி. சுப்பையா | தர்பார் - ஆதி |  |
| *கைலாச பதே கருணை புரிவாய்* | நாரதர் | எஸ். டி. சுப்பையா | வாசஸ்பதி - ஆதி |  |
| *ஈன குலந்தனில் ஏன் பிறந்தேன்* | அருந்ததி | யு. ஆர். ஜீவரத்தினம் | சிந்து பைரவி - ஆதி |  |
| *இறைவனைக் கண்டேன் அமுதுண்டேன்* | அருந்ததி | யு. ஆர். ஜீவரத்தினம் | இந்துத்தானி |  |
| *ஜக மாயை பெரிதே* | வசிட்டர் | செருகளத்தூர் சாமா | காப்பி - ரூபகம் |  |
| *யாரே இவ்வுலகினில் எனையறிவார்* | வசிட்டர் | செருகளத்தூர் சாமா | சாவேரி - ஆதி |  |
| *என் மோகன சுகுமாரன்* | சுவாகா | எம். ஆர். சந்தானலட்சுமி | - |  |
| *அம்பா நீ வரம் தரவேண்டுமே* | சுவாகா | எம். ஆர். சந்தானலட்சுமி | கீரவாணி - ஆதி |  |
| *ஈதல்லவோ தெள்ளமுதம்* | அக்கினி, ரிசிபத்தினிகள் | ஹொன்னப்ப பாகவதர் | இந்துத்தானி |  |
| *ஓ ஜகதீசா உன் திருவுள்ளம்* | அருந்ததி | யு. ஆர். ஜீவரத்தினம் | ஹேமவதி - ஆதி |  |
| *அருந்ததி மகா புனிதவதி* | நாரதர் | எஸ். டி. சுப்பையா | பிலகரி - ஆதி |  |
| *மூளையே இல்லாட்டா முன்னேற்றம் வந்திடுமோ* | கண்ணன், கண்ணம்மா | என். எஸ். கிருஷ்ணன், டி. ஏ. மதுரம் | - |  |
| *கட்டுக் கடங்காத ஆசை* | கண்ணம்மா | டி. ஏ. மதுரம் | - | } |
# காரைக்கால் அம்மையார் (1943 திரைப்படம்)

**காரைக்கால் அம்மையார்** 1943 ஆம் ஆண்டு வெளிவந்த தமிழ்த் திரைப்படமாகும். இது காரைக்கால் அம்மையாரின் வாழ்கை கதையாகும். சி. வி. ராமன் இயக்கத்தில் வெளிவந்த இத்திரைப்படத்தில் வி. ஏ. செல்லப்பா, கே. சாரங்கபாணி மற்றும் பலரும் நடித்திருந்தனர்.
# காரைக்கால் அம்மையார் (1943 திரைப்படம்)

## கதைக்களம்

புனிதவதி என்ற இயற்பெயரைக் கொண்ட காரைக்கால் அம்மையார், சிறுவயதிலிருந்தே சிவபெருமானின் தீவிர பக்தையாக உள்ளார். அவர் எப்போதும் "நமசிவாய" என்ற சிவ மந்திரத்தை உச்சரித்துக் கொண்டிருப்பவர். அவர் ஒரு பணக்கார வணிகரை மணக்கிறார். அவர் குடும்பத்தில் நடந்த ஒரு நிகழ்வில், தன் மனைவி ஒரு தெய்வீக குணம் கொண்டவர் என்பதை கணவர் உணர்கிறார். அதன் பிறகு அவர் மனைவியை "அம்மையார்" என அழைக்கத் தொடங்குகிறார். அவரை இனி தன் மனைவியாக நடத்த முடியாததால், வேறொரு பெண்ணை மணக்கிறார். இதையடுத்து புனிதவதி தன்னை எந்த ஆணும் ஆசையுடன் பார்க்காதபடி வேறுவடிவத்தைஅத் தரும்படி சிவனிடம் கேட்கிறார். அவர் விருப்பத்தை சிவன் நிறைவேற்றுகிறார். புனிதவதி காளியின் வடிவமாக மாறுகிறார். சிவபெருமான் அவரை தனது இருப்பிடமான கைலாய மலைக்கு வரும்படிச் சொல்கிறார். அவர் கைகளாலேயே மிகுந்த பக்தியுடன் அங்கு நடந்து செல்கிறார்.
# காரைக்கால் அம்மையார் (1943 திரைப்படம்)

## நடிப்பு

தி இந்து இதழில் வெளியான விமர்சனக் கட்டுரையில் உள்ள தகவல்களைக் கொண்டு இப்பட்டியல் உருவாக்கப்பட்டுள்ளது.  
அக்காலத்தில் பிரபலமான ஜோடிகளான எஸ். நட்ராஜ் மற்றும் ஏ. ஆர். சகுந்தலா ஆகியோர் இணைந்து "சிவ தாண்டவம்" என்ற நடன நாடகத்தை ஆடினர்.
# காரைக்கால் அம்மையார் (1943 திரைப்படம்)

## இசை

இந்தப் படத்திற்கு பாபநாசம் சிவன் இசையமைத்தார். இந்தப் படத்தில் காரைக்கால் அம்மையாரின் பாடல்களும் பயன்படுத்தப்பட்டன.
# காரைக்கால் அம்மையார் (1943 திரைப்படம்)

## வெளியீடு

இந்தப் படம் வணிக ரீதியாக நல்ல வரவேற்பைப் பெறவில்லை, இருப்பினும் ஏ. பி. நாகராஜன் 1973 இல் மீண்டும் இதே கதையைக் கொண்டு பற்றி ஒரு படத்தை இயக்கினார். தி இந்துவின் ராண்டார் கை "பழக்கமான கதை, செல்லப்பா, சரஸ்வதி ஆகியோரின் அற்புதமான நடிப்பும், நடராஜ்-சகுந்தலாவின் நாட்டிய நாடகத்திற்காக நினைவில் உள்ளது" என்று எழுதினார்.
# ஔவையார் (திரைப்படம்)

**ஔவையார்** 1953 ஆம் ஆண்டு வெளிவந்த தமிழ்த் திரைப்படமாகும். கொத்தமங்கலம் சுப்பு இயக்கத்தில் வெளிவந்த இத்திரைப்படத்தில் கே. பி. சுந்தராம்பாள் ஔவையார் கதாபாத்திரத்தில் நடித்துள்ளார்.
# ஔவையார் (திரைப்படம்)

## நடிகர்கள்

படத்தின் தொடக்க வரவுகளின்படி நடிகர்கள்  
;நடிகைகள்
- கே. பி. சுந்தராம்பாள் என ஔவையார்
- குசலகுமாரி என குமாரி ஔவை  
;நடிகர்கள்
-  
;நடிகர்கள் (தொடர்)
-  
- அவ்வையார் பகுதி - 1
- அவ்வையார் பகுதி - 2
# தேவதாஸ் (1953 திரைப்படம்)

**தேவதாஸ்** 1953 ஆம் ஆண்டு வெளிவந்த திரைப்படமாகும். இது தமிழ், தெலுங்கு என இரண்டு மொழியிலும் எடுக்கப்பட்ட படமாகும். தமிழில் தேவதாஸ் எனவும் தெலுங்கில் *தேவதாசு* எனும் பெயரிலும் வெளிவந்தது. இப்படம் சரத்சந்திர சட்டோபாத்யாயா 1917இல் எழுதிய தேவதாஸ் என்ற புதினத்தின் அடிப்படையில் இது படமாக்கப்பட்டது. சாரங்கபாணி திரைக்கதை எழுத, வேதாந்தம் ராமைய்யா இயக்கத்தில் வெளிவந்த இத்திரைப்படத்தில் ஏ. நாகேஸ்வர ராவ், எம். என். நம்பியார், சாவித்திரி மற்றும் பலரும் நடித்திருந்தனர். இப்படத்திற்கு சி. ஆர். சுப்பராமன் இசையமைக்க, பி. வி. நாராயணன் படத்தொகுப்பு செய்தார். பி. எஸ். ரங்கா ஒளிப்பதிவு செய்தார்.  
இப்படம் தெலுங்கு தமிழ் என இரு மொழிகளிலும் தயாரிக்கபட்டது. இரண்டிலும் சில நடிகர்கள் மாறுபட்டனர். இரண்டு பதிப்புகளிலும் அக்கினேனி நாகேஸ்வர ராவ், சாவித்திரி, லலிதா ஆகியோர் முக்கிய வேடங்களில் நடித்தனர்; துணை வேடங்களில் எஸ். வி. ரங்கராவ், சி. எஸ். ஆர். ஆஞ்சநேயுலு, துரைசாமி, சுரபி கமலாபாய் ஆகியோர் நடித்தனர்.  
இந்த திரைப்படம் தெலுங்கு மொழியில் 26 சூன் 1953 அன்றும், பின்னர் 3 மாதம் கழித்து தமிழ் மொழியில் 11 செப்டம்பர் 1953 அன்றும் வெளியானது. இரண்டு பதிப்புகளும் விமர்சன ரீதியாகவும் வணிக ரீதியாகவும் வெற்றி பெற்றன. திரைப்படத்தின் சொற்றொடர்கள் பரவலாக மேற்கோள் காட்டப்பட்டு, அது வழிபாட்டு நிலையை அடைந்தது. இரண்டு பதிப்புகளும் சாவித்ரி மற்றும் நாகேஸ்வர ராவ் என இருவரின் வாழ்க்கையில் ஒரு பெரிய திருப்புமுனையை ஏற்படுத்தின.
# தேவதாஸ் (1953 திரைப்படம்)

## நடிகர்கள்

- ஏ. நாகேஸ்வர ராவ் - தேவதாஸ்
- சாவித்திரி - பார்வதி
- சச்சு - சிறுவயது பார்வதி
- லலிதா - சந்திரமுகி
- எஸ். வி. ரங்கராவ்
- எம். என். நம்பியார்
# தேவதாஸ் (1953 திரைப்படம்)

## பாடல்கள்

இப்படத்திற்கு சி. ஆர். சுப்பராமன் இசையமைத்தார். பாடல் வரிகளை தெலுங்கு மற்றும் தமிழ் பதிப்புகளுக்கு முறையே சமுத்ராலா ராகவாச்சார்யா மற்றும் உடுமலை நாராயணகவி மற்றும் கே. டி. சந்தானம் ஆகியோர் எழுதினர்.
# என் வீடு

**என் வீடு** 1953 ஆம் ஆண்டில் வெளிவந்த தமிழ்த் திரைப்படமாகும். வி. நாகையா இயக்கத்தில் வெளிவந்த இத்திரைப்படத்தில் வி. நாகையா, பாலையா மற்றும் பலர் நடித்திருந்தனர். தமிழ், தெலுங்கு இரு மொழிகளிலும் இத்திரைப்படம் வெளிவந்தது.
# என் வீடு

## பாடல்கள்

- *பொங்கலோ பொங்கல்*, பாடியோர்: கண்டசாலா, ராதா ஜெயலட்சுமி
- *கொஞ்சும் மொழி மைந்தர்களே தவழ வானில்*, பாடியோர்: டி. ஏ. மோதி, எம். எல். வசந்தகுமாரி
- *என்னென்ன அசைகட்டினயோ*, பாடியவர்: என். எல். கானசரசுவதி
- *கண்மணியே*, பாடியோர்: என். எல். கானசரசுவதி, என். லலிதா
- *காலமாம் வெள்ளமடிலே*, பாடியவர்: வி. ஜே. வர்மா
- *சொல்லவல்லையோ*, பாடியவர்: ராதா ஜெயலட்சுமி
- *பூமியிலே ஒரு*, பாடியோர்: எம். எல். வசந்த குமாரி, ராதா ஜெயலட்சுமி
- *வாதாபி கணபதிம்*, பாடியவர்: ராதா ஜெயலட்சுமி  
- என் வீடு
# ஜாதகம் (திரைப்படம்)

**ஜாதகம்** என்பது 1953-ஆம் ஆண்டு ஆர். நாகேந்திர ராவ் இயக்கத்தில் வெளிவந்த தமிழ் நகைச்சுவைத் திரைப்படமாகும். இத்திரைப்படத்தில் டி. கே. பாலச்சந்திரன், சூரியகலா, ஆர். நாகேந்திர ராவ் மற்றும் பலரும் நடித்திருந்தனர். இது ஒரே நேரத்தில் கன்னடத்தில் ஜாதகா பலா என்ற பெயரிலும், தெலுங்கில் ஜாதகபலம் என்ற பெயரிலும் தயாரிக்கப்பட்டது.
# ஜாதகம் (திரைப்படம்)

## கதைச் சுருக்கம்

திருமணமான மூன்றே மாதங்களுக்குள் மணப்பெண் இறந்து விடவாள் என்று சிலர் கதைகட்டி விடுகின்றனர். இந்த வதந்தியால் ஒரு இளம் பெண்ணின் வாழ்வில் விளையாடுகிறார்கள். இதனால் ஏற்படும் சிக்கல்களில் இருந்து அப்பெண் எப்படி வெளிவருகிறாள் என்பதே கதை.
# ஜாதகம் (திரைப்படம்)

## நடிப்பு

படத்தின் பாட்டுப் புத்தகத்தில் காணப்பட்ட தகவல்களைக் கொண்டு உருவாக்கபட்ட பட்டியல்  
;நடிகர்கள்
- கந்தசாமி காலிங்கராயராக கே. சாரங்கபாணி
- சின்னிசாமி தஞ்சரையராக ஆர். நாகேந்திர ராவ்
- கனகசபாபதியாக டி. கே. பாலச்சந்திரன்
- சோமுவாக பி. டி. சம்பந்தம்
- தர்மலிங்கமாக விகடன் கிருஷ்ணமூர்த்தி
- மருத்துவராக என். எஸ். நாராயண பிள்ளை
- வேலுவாக கணபதி பட்
;உதவிப் பாத்திர நடிகர்கள்
எஸ். ஜி. சுப்பையா, கல்யாணம், சி. வி. ராமச்சந்திரன்  
;நடிகைகள்
- கண்ணம்மாளாக கே. ஆர். செல்லம்
- வெட்டும்மாளாக கே. என். கமலம்
- பொன்னம்மாளாக கமலா பாய்
- லட்சுமியாக கே. சூர்யகலா
- சரஸ்வதியாக குமாரி லட்சுமி
- மீனாவாக கே. எஸ். அங்கமுத்து
;நடனம்
- குமாரி கமலா
# ஜாதகம் (திரைப்படம்)

## தயாரிப்பு

இப்படம் ஒரே நேரத்தில் கன்னடத்தில் ஜாதகா பலா என்றும் தெலுங்கில் ஜதகபலம் என்றும் உருவாக்கப்பட்டது. படத்தை ஆர். நாகேந்திர ராவ். தயாரித்து இயக்கினார். திரைக்கதை, உரையாடலை டி. எம். வி. பதி எழுதினார். யூசுப் முல்ஜி ஒளிப்பதிவு செய்ய, எஸ். சூர்யா படத்தொகுப்பு செய்தார். கலை இயக்கத்தை ஏ. பாலு மேற்கொண்டார். வழுவூர் பி. இராமையா பிள்ளை மற்றும் ஜெய்சங்கர் நடனத்தை அமைத்தனர். படச்சுருள்கள் மேம்பாடு ஏவிஎம் ஆய்வகத்தில் செய்யயபட்டது.  
| 1 | "எளியோர் செய்யும் இழிவான தொழிலை" | எம். எஸ். ராஜேஸ்வரி, பி. சுசீலா |  |  |
| --- | --- | --- | --- | --- |
| 2 | "மாடுகள் மேய்த்திடும் பையன்" | எம். எஸ். ராஜேஸ்வரி | 03:05 |  |
| 3 | "மனதில் புதுவித இன்பம் காணுதே" | 02:52 |  |  |
| 4 | "குலவும் யாழிசையே கண்ணன் குழலிசை ஆவாயோ" | 03:05 |  |  |
| 5 | "சிந்தனை என் செல்வமே" | பி. பி. ஸ்ரீனிவாஸ் | 03:21 |  |
| 6 | மூட நம்பிக்கையாலே பல கேடு விளையும் மனிதா" | 02:53 |  |  |
| 7 | "வேலன் வருவரோடி" | எம். எல். வசந்தகுமாரி | 04:58 |  |
| 8 | "ஆண்டவன் நமக்கு அழிக்கிற" | ஜி. கே. வெங்கடேஷ், ஏ. ஜி. ரத்னமாலா | 02:56 | } |
# கண்கள் (திரைப்படம்)

**கண்கள்** 1953 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் சிவாஜி கணேசன், வி. கே. ராமசாமி, சந்திரபாபு மற்றும் பலரும் நடித்திருந்தனர்.
# கண்கள் (திரைப்படம்)

## பாடல்கள்

கம்பதாசன், கே. பொ. காமட்சி, கனகசுரபி ஆகியோர் இயற்றிய பாடல்களுக்கு, ஜி. ராமநாதன், எஸ். வி. வெங்கட்ராமன் ஆகியோர் இசையமைத்திருந்தனர்.
- *கூடு செல்லும் பறவைகளே* (பாடியவர்: ஜிக்கி)
- *ஆளு கனம் மூலை எல்லாம் காலி..* (இயற்றியவர்: கம்பதாசன், பாடியவர்: ஜே. பி. சந்திரபாபு)
- *பாடிப் பாடி தினம் தேடினாலும் அவன் பாதம் காண முடியாது* (பாடியவர்: ஜிக்கி)
# லட்சுமி (1953 திரைப்படம்)

***லட்சுமி*** (*Lakshmi*) 1953 ஆம் ஆண்டு வெளிவந்த தமிழ்த் திரைப்படமாகும். கே. பி. நாகபூசணம் இயக்கிய இத்திரைப்படத்தை ஸ்ரீ ராஜ ராஜேஸ்வரி பிலிம் கம்பனி என்ற பதாகையின் கீழ் பி. கண்ணாம்பா தயாரித்தார். இப்படத்தில் ஆர். எஸ். மனோகர் நாயகனாக நடித்தார்.
# லட்சுமி (1953 திரைப்படம்)

## நடிப்பு

பாட்டுப் புத்தகத்திலிருந்த தகவல்களை கொண்ட பட்டியல்
| பாடல் | பாடகர்கள் | பாடலாசிரியர் |  |
| --- | --- | --- | --- |
| சிங்காரமே எழிலலங்காரமே ஜோராய் | சுந்தரம்மா | எஸ். டி. எஸ். யோகியார் |  |
| இலவு காத்த கிளியானேன் | ஜிக்கி | எஸ். டி. எஸ். யோகியார் |  |
| ஆதாரம் நீயே அருள் புரிவாயே | பி. லீலா | எஸ். டி. எஸ். யோகியார் |  |
| நாதனை மறவேனே | பி. லீலா | எஸ். டி. எஸ். யோகியார் |  |
| அத்தான் போடும் பொம்மையே | பி. லீலா | எஸ். டி. எஸ். யோகியார் |  |
| என்னாசையை பாழாக்காதே | பி. லீலா | எஸ். டி. எஸ். யோகியார் | } |
# லட்சுமி (1953 திரைப்படம்)

## வெளியீடும் வரவேற்பும்

லட்சுமி 1953 திசம்பர் 19 இல் வெளியானது.  
}}
# மனம்போல் மாங்கல்யம்

**மனம் போல் மாங்கல்யம்** (*Manam Pola Mangalyam*) 1953 ஆம் ஆண்டு வெளிவந்த தமிழ்த் திரைப்படமாகும். பி. புல்லையா இயக்கத்தில் வெளிவந்த இத்திரைப்படத்தில் ஜெமினி கணேசன், சாவித்திரி டி. என். சிவதாணு மற்றும் பலரும் நடித்திருந்தனர்.
# மனம்போல் மாங்கல்யம்

## பாடல்கள்

திரைப்படத்துக்கு இசையமைத்தவர் ஏ. ராமாராவ். பாடல்களை கனகசுரபி இயற்றினார். (ராதா) ஜெயலட்சுமி, எம். எல். வசந்தகுமாரி, ஜிக்கி, பி. லீலா, ஜே. வர்மா, ஏ. எம். ராஜா ஆகியோர் பின்னணி பாடினார்கள்.
| எண். | பாடல் | பாடியவர்/கள் | கால அளவு |
| --- | --- | --- | --- |
| 1 | *கலையின் உருவம் எங்கள்* | ராதா ஜெயலட்சுமி |  |
| 2 | *அன்று ஓடோடி வந்து உயிர் கொடுத்தாய்* |  |  |
| 3 | *நல்ல காரில் ஏறிக்கொண்டு* | ஜிக்கி |  |
| 4 | *ஆவதும் பெண்ணாலே* | ஜே. வர்மா |  |
| 5 | *ஆச வச்சேன் உன் மேலே* |  |  |
| 6 | *பொல்லா சிறைக்கூடமா இவ்வுலகம்* |  |  |
| 7 | *மாப்பிள்ளை டோய், மாப்பிள்ளை டோய்* | ஏ. எம். ராஜா & பி. லீலா |  |
| 8 | *சோலை நடுவே ஓடி* | எம். எல். வசந்தகுமாரி |  |
| 9 | *எல்லோருக்கும் வாய்க்கிறது* | பி. லீலா |  |
| 10 | *போன மச்சான் இன்று திரும்பி வந்தான்* | } |  |
# மதன மோகினி

**மதன மோகினி** (mathana mohini) 1953 ஆம் ஆண்டு வெளிவந்த தமிழ்த் திரைப்படமாகும். எம். எல். பதியின் இயக்கத்தில் வெளிவந்த இத்திரைப்படத்தில் பி. வி. நரசிம்ம பாரதி, சி. ஆர். ராஜகுமாரி, புளிமூட்டை ராமசாமி , பொள்ளாச்சி கமலா ஆகியோர் நடித்திருந்தனர்.
# மதன மோகினி

## பாடல்கள்

திரைப்படத்துக்கு இசையமைத்தவர் கே. வி. மகாதேவன். பாடல்களை எம். பி. சிவம் இயற்றினார். பின்னணிப் பாடகர்கள் ஏ. பி. கோமளா, என். எல். கானசரஸ்வதி, கே. வி. மகாதேவன், ஜிக்கி, ஜி. கஸ்தூரி, பி. லீலா, கே. ஆர். லட்சுமி, ஏ. எம். அப்பாதுரை ஆகியோர்.
# மதன மோகினி

## கதைச்சுருக்கம்

கடவுளை நம்பாத ஒரு ராஜாவிற்கு, ஒரு மகனும் மதனா, மோகினி என்ற இரண்டு மருமகளும் உள்ளனர். மருமகள்கள் மிகவும் பக்தியுள்ளவர்கள். அவர்களில் ஒருத்தி, மதனா மிகுந்த பக்தியுடன் பிரார்த்தனையிலும் ஈடுபடுகிறாள். ஆனால் ராஜா அதை விரும்பவில்லை. மதனா தன்னை ஒரு ஆண் போல வேடமிட்டு சுற்றித் திரிபவள். எனவே ஒரு சமயம் அரண்மனையிலிருந்து வெளியேறி, ஒரு கொள்ளைக்கார கும்பலோடு இணைகிறாள். அவர்கள் ராபின் ஹூட் போன்று செல்வந்தர்களிடமிருந்து கொள்ளையடித்து ஏழைகளுக்கு வழங்கி உதவுகிறார்கள். இளவரசர், மாறுவேடத்தில், மதனாவை சந்தித்து, அரண்மனையின் உள்ள 3 விலைமதிப்பற்ற கற்கள் வைத்திருக்கும் ஒரு அறையின் ரகசிய வழியை அவர் அறிந்துள்ளதாக கூறுகிறார். அவர்கள் ஒன்றிணைந்து ஒரே ஒரு விலைமதிப்பற்ற கல்லை மட்டும் எடுக்கிறார்கள். ஆனால் இருவரும் கண்டுபிடிக்கப்பட்டு கைது செய்யப்படுகின்றனர். உண்மையில் அவர்கள் யார் என்பதை அறிய அங்கே அரசன் வருகிறான். மோகினியை இளவரசனுக்கு திருமணம் செய்து வைக்க நினைக்கிறார். ஆனால் தனது மகன், மதனாவை திருமணம் செய்து கொள்ள விரும்புவதாக தெரிந்து கொள்கிறார். பல திருப்பங்களுக்கு இறுதியாக இளவரசன் மற்றும் மதனா இருவரும் இணைகிறார்கள்.
# மதன மோகினி

## நடிப்பு

தி இந்து நாளிதழில் வெளிவந்த தகவலை அடிப்படையாகக் கொண்டது.  
பி. வி. நரசிம்மபாரதி  
சி. ஆர். ராஜகுமாரி  
பி. எஸ். வீரப்பா  
பொள்ளாச்சி கமலா  
எம். எல். பதி  
எம். வி. நவநீதம்  
புளி மூட்டை ராமசாமி  
கே. எஸ். அங்கமுத்து  
வி. எம். ஏழுமலை  
லூஸ் ஆறுமுகம்
# மதன மோகினி

## படக் குழுவினர்.

இப்பட்டியல் பிலிம் நியூஸ் ஆனந்தன் அவர்களின் தகவல் தொகுப்பிலிருந்து பெறப்பட்டது.  
- இயக்கம்: எம். எல். பதி
- கதை: கயற்கண்ணழகன்
- வசனம்: எம். வி . சிவம், கே. வி பார்த்தசாரதி
- ஒளிப்பதிவு: பிரபாகர்
- படத்தொகுப்பு: சி. ராஜம்
- சண்டை: வி. எம். புருசோத்தம நாயுடு, விட்டல்.
- படபிடிப்பு: சிட்டாடல்
# மதன மோகினி

## தயாரிப்பு

சென்னையைச் சேர்ந்த வங்க மொழித் திரைப்பட பிரபலம் ஜ்யோதி சின்கா என்பவரின் ஆலோசனையின் பேரில் படமாக்கப்பட்டது.
# மதன மோகினி

## பாடல்கள்

| எண் | பாடல் | பாடகர்/கள் | கால அளவு |
| --- | --- | --- | --- |
| 1 | *ஆதி முதலானவர்* | குழுவினருடன் ஏ. பி. கோமளா, என். எல். கானசரஸ்வதி | 04:10 |
| 2 | *உண்மைக்கே உலகில் உயர்வுதான் இல்லையே* | கே. வி. மகாதேவன் | 03:08 |
| 3 | *பொம்பளதானெண்ணு எண்ண வேண்டாம்* | குழுவினருடன் ஏ. பி. கோமளா | 04:16 |
| 4 | *நிலையாத துன்பம் நேர்ந்ததினாலே* | ஜிக்கி |  |
| 5 | *பேரு சொல்லும் பிள்ளை இல்லையே* | கே. வி. மகாதேவன் & ஜி. கஸ்தூரி |  |
| 6 | *வானவீதியிலே விளையாடும் வெண்ணிலவே* | பி. லீலா | 03:15 |
| 7 | *வாழிய செந்தமிழ் தாயே* | கே. வி. மகாதேவன் | 02:48 |
| 8 | *இனிமையான நேரம்* | பி. லீலா |  |
| 9 | *கண்ணோடு கண்ணாய் ரகசியம் பேசி* | கே. வி. மகாதேவன் & பி. லீலா | 03:14 |
| 10 | *அகர முதல எழுத்தெல்லாம் .. உளியிட்ட கல்லையும்* | கே. ஆர். லட்சுமி |  |
| 11 | *இளம் கன்று போலவே உள்ளம் துள்ளுதே* | ஜிக்கி |  |
| 12 | *கோ கோ கோ கொக்கரக்கோ* | ஏ. எம். அப்பாதுரை | } |
# நால்வர் (திரைப்படம்)

**நால்வர்** 1953 ஆம் ஆண்டு வெளிவந்த தமிழ்த் திரைப்படமாகும். வி. கிருஷ்ணன் இயக்கத்தில் வெளிவந்த இத்திரைப்படத்தில் ஏ. பி. நாகராஜன், குமாரி தங்கம், என். என். கண்ணப்பா, எம். என். கிருஷ்ணன், டி. பி. முத்துலட்சுமி ஆகியோர் முக்கிய வேடங்களில் நடித்தனர். முக்கிய நாயகனாக நடித்த நாகராஜன் படத்தின் எழுத்தாளராகவும் இருந்தார். நான்கு உடன்பிறப்புகளைக் கொண்ட ஒரு குடும்பத்தைச் சுற்றிப் படம் நகர்கிறது.
# நால்வர் (திரைப்படம்)

## கதை

கதைப்படி ஆலையில் பணியாற்றும் தந்தைக்கு நான்கு மகன்கள். மூத்தமகன் நேர்மையாக காவல்துறை அதிகாரி (ஏ. பி. நாகராஜன்) இரண்டாவது மகன் வழக்கறிஞர், மூன்றாவது மகன் அவர்களது தந்தை பணிபுரியும் அதே ஆலையில் மேற்பார்வையாளர் (எம். என். கிருஷ்ணன்), கடைக்குட்டி ஒரு சமூக ஆர்வலர். ஒரு கட்டத்தில் தந்தை மீது ஒரு புகார் வருகிறது. நேர்மையான காவல்துறை அதிகாரியான மகன் என்ற செய்கிறார் என்பதே கதை.
# நால்வர் (திரைப்படம்)

## நடிகர்கள்

- ஏ. பி. நாகராசன்
- குமாரி தங்கம்
- என். என். கண்ணப்பா
- எஸ். ஆர். ஜானகி
- டி. பி. முத்துலட்சுமி
- எம். என். கிருஷ்ணன்
- வி. என். நடேசன்
- ஆர். பாலசுப்பிரமணியம்
- சி. ஆர். விஜயகுமாரி
- வி. எம். ஏழுமலை
- ஈ. ஆர். சகாதேவன்
- எஸ். எஸ். மஜீது
- இரத்தினக்குமாரி
- என். எஸ். நாராயணப்பிள்ளை
- ஏ. ஆர். தாமோதரன்
- வி. கே. சுவாமிநாதன்
- வி. ஆர். நடராஜன்
- டி. வி. சத்தியமூர்த்தி
- கௌதமதாஸ்
- கே. என். கனகசபை
;நடனம்
- குமாரி கமலா
- ரீட்டா
- சுலோச்சசனா
# நால்வர் (திரைப்படம்)

## தயாரிப்பு

ஏ. பி. நாகராஜன் நாடக் துறையில் இருந்து திரைப்படத் துறைக்கு வந்தவர். அவர் தனது பழனி கதிரவன் நாடக சபா மூலம் நால்வர் என்ற நாடகத்தை நடத்தினார். இந்த நாடகம் நல்ல வரவேற்பை பெற்ற நிலையில் அதைத் திரைப்படமாக்க ஆக்க தயாரிப்பாளர் எம். ஏ. வேணு முன்வந்தார். படத்திற்காக கதையில் சிற்சில மாற்றங்களைச் செய்து திரைக்கதை எழுதி நாயகர்களில் ஒருவராகவும் ஏ. பி. நாகராஜன் அறிமுகமானார். இப்படம் கோயம்புத்தூர் சென்ட்ரல் ஸ்டுடியோவில் படமாக்கப்பட்டது. சங்கீதா பிக்சர்ஸ் பதாகையில் எம். ஏ. வேணு தயாரித்தார். வி. கிருஷ்ணன் இயக்கினார். இரண்டு தசாப்தங்களுக்குள் தமிழ் திரையுலகில் தில்லானா மோகனாம்பாள், திருவிளையாடல், கந்தன் கருணை, திருமால் பெருமை போன்ற பல வெற்றிப் படங்களை இயக்கி நாகராஜன் ஒரு வெற்றிகரமான திரைப்படப் படைப்பாளியாக ஆனார். இந்தப் படங்கள் தமிழ்நாட்டில் ஒரு வழிபாட்டு அந்தஸ்தைப் பெற்றன.  
"மயிலே மால் மருகன்" பாடல் படத்தில் இடம் பெறவில்லை.  
| 1 | "அருள் தரும் எமதன்னையே" | என். எல். கானசரஸ்வதி | அ. மருதகாசி |  |
| --- | --- | --- | --- | --- |
| 2 | "அகப்பட்டுக் கொண்டாயா" | யு. ஆர். சந்திரா, ஏ. ஜி. ரத்னமாலா |  |  |
| 3 | "இருள் சூழும் வானில்" | எம். எல். வசந்தகுமாரி | 03:22 |  |
| 4 | "இன்பம் கொள்ளுதே" | 02:59 |  |  |
| 5 | "வான வீதியில் பறந்திடுவோம்" | திருச்சி லோகநாதன், எம். எல். வசந்தகுமாரி | 03:19 |  |
| 6 | "அபாரதம் ரூபா ஐம்பது" | கே. வி. மகாதேவன், கே. ராணி | தஞ்சை என். இராமையாதாஸ் | 02:50 |
| 7 | "கண்ணு தெரிஞ்சு நடக்கணும்" | ஏ. பி. நாகராஜன், யு. ஆர். சந்திரா |  |  |
| 8 | "வள்ளுவனார் செய்த தொழில்" | யு. ஆர். சந்திரா, ஜி. பொன்னம்மாள் (ம) குழுவினர் | கா. மு. ஷெரீப் | 06:12 |
| 9 | "லவுக்கு லவ்க்கு லவ்" | கே. வி. மகாதேவன், கே. ராணி | 02:36 |  |
| 10 | "மயிலே மால் மருகன்" | எம். எல். வசந்தகுமாரி | 03:06 | } |
# நால்வர் (திரைப்படம்)

## வெளியீடும் வரவேற்ப்பும்

நால்வர் 5 நவம்பர் 1953 இல் வெளியிடப்பட்டது. இப்படம் நல்ல வசூல் ஈட்டி வெற்றியைப் பெற்றது. இதன் பிறகு நாகராஜன் "நால்வர் நாகராஜன்" என்று அழைக்கப்பட்டார்.
# நாம் (1953 திரைப்படம்)

**நாம்** 1953 ஆம் ஆண்டு வெளிவந்த தமிழ்த் திரைப்படமாகும். ஏ. காசிலிங்கம் இயக்கத்தில் வெளிவந்த இத்திரைப்படத்தில் ம. கோ. இராமச்சந்திரன், எம். என். நம்பியார் மற்றும் பலர் நடித்திருந்தனர்.
இப்படத்தை மு. கருணாநிதி எழுத, ம. கோ. இராமச்சந்திரன், பி. எஸ். வீரப்பா, மு. கருணாநிதி ஆகியோர் பங்குதாரர்களாகி உருவாக்கிய *மேகலா பிக்சர்*சால் தயாரிக்கப்பட்டது.
# நாம் (1953 திரைப்படம்)

## கதை

குமரன் ஒரு ஜமீன்தாரி எஸ்டேட்டின் வாரிசு, அதை தன் தாய் மரண படுக்கையில் இறக்கும் போது தெரிந்து கொள்கிறான். ஆனால், உயிலையும் அது தொடர்பான சாசனத்தையும் மலையப்பன் (பீ எஸ் வீரப்பா) மறைத்து வைத்து விடுகிறார் . மருத்துவர் சஞ்சீவியும்( எம் ஜி சக்ரபாணி )சொத்தில் கவர்வதில் ஆர்வமாக இருக்கிறார், மேலும் தனது மகளை குமரனுக்கு திருமணம் செய்து வைக்க விரும்புகிறார். அவர் விருப்பத்திற்கு மாறாக குமரன் மலையப்பனின் சகோதரி மீனாவை (வீ. என் . ஜானகி ) காதலிக்கிறான். இடையில் குமரன் சொத்து உயில் பற்றிய மீனாவின் நோக்கத்தை சந்தேகித்து, கிராமத்தை விட்டு வெளியேறுகிறான். நகரத்தில் வந்ததும் ஒரு குத்துச்சண்டை வீரராக களம் இறங்குகிறான் . இதற்கிடையில் மலையப்பன் குமரனின் வீட்டிற்கு தீ வைக்கிறார், தீயில் குமரன் இறந்துவிட்டதாகக் கருதப்படுகிறது. ஆனால், மீனாவால் குமரன் காப்பாற்றப்படுகிறான் . காணாமல் போன சொத்து உயில் பற்றி மேலும் சிக்கல்கள் எழுகின்றன, அதே நேரத்தில், தீயில் உருகுலைந்த குத்துச்சண்டை வீரர் இரவில் சுற்றி வருவதை பேய் பற்றிய வதந்திகளுக்கு ஊரில் வழிவகுக்கிறது. இருப்பினும், இறுதியில்உண்மை வெளிப்பட்டு, காதலர்கள் மீனா - குமரன் ஒன்று சேருகின்றனர்.
# நாம் (1953 திரைப்படம்)

## நடிப்பு

- குமரனாக ம. கோ. இராமச்சந்திரன்
- மீனாவாக வி. என். ஜானகி
- மலையப்பனாக பி. எஸ். வீரப்பா
- மா. நா. நம்பியார்
- சஞ்சீவியாக எம். ஜி. சக்கரபாணி
- சஞ்சீவியின் மகளாக பி. கே. சரஸ்வதி
- எஸ். ஆர். ஜானகி
- ஆர். எம். சேதுபதி
- எஸ். எம். திருப்பதிசாமி
- டி. எம். கோபால்
- எம். ஜெயஸ்ரீ
- ஏ. சி. இருசப்பன்
- எம். எம். ஏ. சின்னப்பா தேவர்
# நாம் (1953 திரைப்படம்)

## தயாரிப்பு

நாம் படத்தை ஜூபிடர் பிக்சர்சும், மேகலா பிக்சர்சும் இணைந்து தயாரித்தன. திரைப்படத் தயாரிப்பில் ஒரு புதியதாக இறங்கிய மேகலா பிக்சர்சின் கூட்டுப் பங்குதாரர்களாக மு. கருணாநிதி, எம். ஜி. சக்கரபாணி, எம். ஜி. ராமச்சந்திரன், பி. எஸ். வீரப்பா, ஏ. காசிலிங்கம் ஆகியோர் இருந்தனர். காசியின் காதல் கண்ணீர் என்ற புதினத்தை அடிப்படையாகக் கொண்ட கதைக்கு மு. கருணாநிதி திரைக்கதை, உரையாடல், பாடல்கள் போன்றவற்றை எழுதினார். எம். ஜி. ராமச்சந்திரன் அப்போது பிரபலமானவராக இல்ல்லை. அப்போது அவரது பெயர் "ராமச்சந்தர்" என்று திரையில் காட்டபட்டது. ஏனெனில் அது "கவர்ச்சி" என்று அவர் நினைத்தார், மேலும் ஏற்கனவே பிரபலமான நடிகராக இருந்த டி. ஆர். இராமச்சந்திரனிடமிருந்து தன்னை வேறுபடுத்திக் கொள்ள எம். ஜி. ராம்சந்தர் என்று தன்னைக் குறிப்பிட்டுக் கொண்டார். வணிக ரீதியாக தோல்வியடைந்தது.
# பணக்காரி

**பணக்காரி** 1953 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் எம். ஜி. ராமச்சந்திரன், டி. ஆர். ராஜகுமாரி மற்றும் பலரும் நடித்திருந்தனர். எஸ். வி. வெங்கட்ராமன் இசையமைக்க பாபநாசம் சிவன், தஞ்சை ராமையாதாஸ் ஆகியோர் பாடல்களை இயற்றினர்.